

**REPUBLIKA HRVATSKA**

**BJELOVARSKO-BILOGORSKA**

**ŽUPANIJA**

**OPĆINA ŠANDROVAC**

**JEDINSTVENI UPRAVNI ODJEL**

**KLASA:008-01/24-01/1**

**URBROJ: 2103-15-04-24-2**

**U Šandrovcu, 18. siječnja 2024.**

Sukladno Odluci o raspisivanju Javnog poziva za financiranje sadržaja elektroničkih medija u 2024. godini, KLASA: 008-01 /24-01/1, URBROJ:2103-15-03-24-1, Općina Šandrovac objavljuje

**JAVNI POZIV**

**za financiranje programskih sadržaja elektroničkih medija u 2024. godini**

**I. PREDMET JAVNOG POZIVA**

Predmet javnog poziva je javno prikupljanje prijava za financiranje programskih sadržaja elektroničkih medija u 2024. godini.

Prema odredbama Zakona o elektroničkim medijima (»Narodne novine«, broj 111/2021 i 114/2022), elektronički mediji su audiovizualni programi, radijski programi i elektroničke publikacije.

Programski sadržaji obuhvaćaju publikacije od interesa za Općinu Šandrovac, koje su podijeljene u tematske cjeline ili pojedinačno.

Programski sadržaj ne uključuje elektroničku publikaciju (portal) u cijelosti.

Cilj dodjele sredstava je izrada i objavljivanje kvalitetnih programskih sadržaja od interesa za Općinu Šandrovac.

**II. UVJETI ZA PRIJAVU NA JAVNI POZIV**

Na Javni poziv mogu se prijaviti nakladnici koji obavljaju djelatnost elektroničkih medija i ispunjavaju sljedeće uvjete:

* imaju sjedište na području Republike Hrvatske, s time da prednost imaju mediji sa područja Bjelovarsko-bilogorske županije, koji objavljuju županijske i općinske vijesti,
* televizijski nakladnici upisani u Knjigu pružatelja televizijskih medijskih usluga Agencije za elektroničke medije (AEM)
* radijski nakladnici upisani u Knjigu pružatelja radijskih medijskih usluga Agencije za elektroničke medije (AEM)
* elektroničke publikacije upisane u Knjigu davatelja elektroničkih publikacija čiji sadržaj nije potjecao iz tiskanih medija, televizijskih ili radijskih postaja
* podnositelj zahtjeva mora biti upisan u odgovarajuću Knjigu pružatelja najmanje godinu dana od dana podnošenja zahtjeva
* uredno ispunio obveze iz svih ranije sklopljenih ugovora o financiranju iz Proračuna Općine Šandrovac.

Pravo na dodjelu sredstava ne mogu ostvariti nakladnici:

* koji se za prijavljene programske sadržaje financiraju iz Fonda za promicanje i pluralizam elektroničkih medija, proračuna Europske unije, državnog proračuna
* koji su u postupku likvidacije ili stečaja
* koji imaju nepodmirene obveze prema Državnom proračunu ili Proračunu Općine Šandrovac.

**III. KRITERIJI ZA DODJELU FINANCIJSKIH SREDSTAVA**

|  |  |  |
| --- | --- | --- |
|  | KRITERIJ | BROJ BODOVA |
| 1. | Kvaliteta, kreativnost, inovativnost, autorski pristup u osmišljavanju programskog sadržaja | 0 - 10 |
| 2. | Lokalni karakter programskog sadržaja (praćenje događanja u općini Šandrovac), usmjerenost na potrebe i interese mještana općine Šandrovac te uključenost mještana u predloženi programski sadržaj | 0 - 10 |
| 3. | Dinamika objavljivanja registriranog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlih iz primarnih medija prijavitelja | 0 - 10 |
| 4. | Doseg pojedinačnih medijskih publikacija (pregledi, pregledi, pregledi online sadržaja), odnosno Google analytics izvješće (za posljednja tri mjeseca prije objave ovog natječaja) za elektroničke publikacije, broj pratitelja na društvenim mrežama za sve prijavitelje | 0 - 10 |
| 5. | Mogućnost praćenja i izvještavanja u nekoliko različitih medijskih oblika: video, video/prilozi, pisani tekst, fotografija, izvještavanje putem društvenih mreža, ostalo | 0 –10 |
|  | **Ukupno na temelju kriterija:** | **0 - 50** |

DODATNO ĆE SE VREDNOVATI:

6. Kvaliteta dosadašnje suradnje - opseg objavljivanja, kanali 0 - 5

putem kojih je objavljivano.

7. Mediji čije je sjedište na području Bjelovarsko-bilogorske županije 0- 5

8. Sadržaji usmjereni na sljedeće teme: 0 - 10

* ostvarivanje prava građana na javno informiranje o temama i događanjima na području općine Šandrovac
* praćenje demografskih mjera i projekata
* poticanje gospodarskih aktivnosti na području općine Šandrovac
* poticanje razvoja poljoprivrede i sela u općini Šandrovac
* poticanje turizma na području općine Šandrovac,
* poticanje kulturne raznolikosti, umjetnosti i njegovanje baštine Općine Šandrovac,
* razvoj znanosti, obrazovanja i sporta
* promicanje zdravstvene i socijalne uključenosti, posebice stanovništva starijih, hrvatskih branitelja, osoba s invaliditetom i djece s invaliditetom, žrtava nasilja
* promicanje ravnopravnosti spolova
* zaštite okoliša i ljudskih prava.

 Usmjerenost programskog sadržaja na svaku pojedinu cjelinu navedenih tematskih cjelina boduje se s 1 bodom. Maksimalno je moguće ostvariti 10 bodova.

**Ukupno na temelju dodatnog ocjenjivanja: 0 - 20**

Ukupan broj osvojenih bodova zbroj je bodova ostvarenih ocjenjivanjem prema osnovnim kriterijima i bodova ostvarenih dodatnim ocjenjivanjem.

**IV. SADRŽAJ PRIJAVE**

Prijava na Javni poziv sadrži sljedeću dokumentaciju:

1. Obrazac 1 - podaci o podnositelju prijave (popunjen u cijelosti, ovjeren i potpisan od strane osobe ovlaštene za zastupanje)
2. Obrazac 2 - podaci o programskom sadržaju za koji se prijavljuje
3. Obrazac 3 Izjava o nepostojanju prepreka za financiranje - popunjena u cijelosti, ovjerena i potpisana od strane ovlaštenog predstavnika
4. Izvadak iz Registra medijskih usluga koji vodi Vijeće za elektroničke medije
5. Potvrda nadležne porezne uprave o nepostojanju duga
6. Google analytics podaci (samo elektroničke publikacije) (za posljednja tri mjeseca prije objave ovog natječaja)
7. Broj pratitelja na društvenim mrežama (za sve prijavitelje)
8. Istraživanje publike o gledanosti/slušanosti/čitanosti

Prijedlozi programskih sadržaja podnose se isključivo na propisanim obrascima koji su dostupni na službenim stranicama Općine Šandrovac ([www.sandrovac.hr](http://www.sandrovac.hr)).

Obrasci se ispunjavaju isključivo pomoću računala.

Nakladnik može na Javni poziv prijaviti više programskih sadržaja, s time da se programski sadržaji prijavljuju odvojeno.

**V. NAČIN PODNOŠENJA PRIJAVE**

Prijavu i pripadajuću dokumentaciju dostaviti preporučenom pošiljkom u zatvorenoj omotnici ili osobno na zapisnik na sljedeću adresu: **Općina Šandrovac, Bjelovarska 6, 43227 Šandrovac** s naznakom: **"NE OTVARATI - PRIJAVA NA JAVNI POZIV ZA FINANCIRANJE PROGRAMSKIH SADRŽAJA ELEKTRONIČKIH MEDIJA U 2024. godini.”**

**VI. ROK ZA PODNOŠENJE PRIJAVE**

Prijave na Javni poziv s popratnom dokumentacijom trebaju biti dostavljene u roku **od 8 (osam) dana od dana objave Javnog poziva na mrežnim stranicama Općine Šandrovac** [**www.sandrovac.hr**](http://www.sandrovac.hr) **odnosno do 26. siječnja 2024. godine bez obzira na način dostave.**

Prijave na Javni poziv koje nisu podnesene u roku, na način i obrascima opisanim u točkama II, IV. i V. ovog Javnog poziva, smatrat će se nedopuštenim i neće se razmatrati.

U obzir će se uzeti samo programski sadržaji koji su pravodobno dostavljeni i koji u potpunosti ispunjavaju propisane uvjete ovim Javnim pozivom.

**VII. DONOŠENJE ODLUKE O DODJELI FINANCIJSKIH SREDSTAVA**

Odluku o dodjeli financijskih sredstava donosi općinski načelnik općine Šandrovac na prijedlog Povjerenstva za provjeru ispunjavanja propisanih uvjeta i ocjenu prijava na Javni poziv.

Broj i iznos dodijeljenih potpora bit će usklađen sa raspoloživim proračunskim sredstvima Općine Šandrovac.

**VIII. REZULTATI POZIVA, PRAVO PRIGOVORA I POTPISIVANJE UGOVORA**

Rezultati Javnog poziva bit će objavljeni na službenim stranicama Općine Šandrovac u roku od 3 (tri) dana od dana odabira.

Prijave pristigle na javni poziv se ne vraćaju.

Podnositelji zahtjeva imaju pravo prigovora na Odluku o dodjeli sredstava.

Rok za podnošenje prigovora je 5 (pet) dana od objave Odluke o dodjeli sredstava na mrežnim stranicama Općine Šandrovac.

O prigovoru odlučuje Povjerenstvo za rješavanje prigovora u postupcima za provedbu Javnog poziva za financiranje sadržaja elektroničkog programa u 2024. godini.

Pristupnici kojima se odobre financijska sredstva sklopit će s Općinom Šandrovac Ugovor o financiranju programskih sadržaja kojim će se regulirati međusobna prava i obveze korisnika financijskih sredstava i Općine Šandrovac.

Broj i iznos dodijeljenih sredstava uskladit će se s raspoloživim proračunskim sredstvima Općine Šandrovac za 2024. godinu.

**IX. NAČIN OBJAVLJIVANJA PODATAKA**

Podaci o ovom Javnom pozivu, propisani obrasci i dokumentacija te sve obavijesti i izmjene u vezi s ovim Javnim pozivom, kao i Odluka o dodjeli sredstava, bit će objavljeni na web stranici Općine Šandrovac ([www.sandrovac.hr](http://www.sandrovac.hr)) .

Dodatne informacije mogu se dobiti na e-mail adresi: [opcina@sandrovac.hr](mailto:opcina@sandrovac.hr)

**OPĆINA ŠANDROVAC**